1972 Sapporon talviolympialaisissa Myrmo sijoittui 50 kilometrin kilpailussa hopealle. Kaksi vuotta myöhemmin Falunin MM-kisoissa hän voitti maailmanmestaruuden 15 kilometrin kilpailussa ja hiihti lisäksi pronssia saavuttaneessa Norjan viestijoukkueessa. Falunin MM-kulta muistetaan myös erityisesti siitä, että se oli viimeinen puusuksilla voitettu maailmanmestaruus Myrmon jätettyä lasikuitusuksilla hiihtäneen Itä-Saksan Gerhard Grimmerin taakseen hopealle.